Σπαγγέτι με κιουμεντσάνα, τη φλογερή σάλτσα του Κάπρι
Μια απλούστατη και καυτερή σάλτσα από το Κάπρι που συνοδεύει ζυμαρικά αλλά και πιάτα με κρέας, ψάρι, ακόμη και τηγανητά αυγά.
500 γρ. σπαγγέτι , 500 γρ. ντομάτες ώριμες ξεφλουδισμένες, ξεσποριασμένες και χοντροκομμένες (μαζί με το ζουμί τους) , 2 σκελίδες σκόρδου, σε φετάκια , 2-3 καυτερές, ξερές πιπερίτσες (πεπεροντσίνι) ή όσες μας αρέσει και αντέχουμε, ψιλοκομμένες , τα φύλλα από 6-7 κλωνάρια φρέσκου βασιλικού πλατύφυλλου, ψιλοκομμένα , τα φύλλα από 4-5 κλωνάρια μαϊντανού, ψιλοκομμένα , 1/2 κουτ. γλυκού ρίγανη ξερή, τριμμένη , 80 ml ελαιόλαδο , αλάτι, φρεσκοτριμμένο πιπέρι
Για να φτιάξουμε τα σπαγγέτι με chiummenza, ξεκινάμε ζεσταίνοντας σε μια φαρδιά κατσαρόλα το λάδι σε μέτρια φωτιά και σοτάρουμε το σκόρδο και τις καυτερές πιπερίτσες για 1 λεπτό, ανακατεύοντας. Ρίχνουμε τις ντομάτες, τη ρίγανη, τη μισή ποσότητα βασιλικού και αλατοπίπερο και μαγειρεύουμε για περίπου 15 λεπτά, μέχρι να δέσει η σάλτσα.Παράλληλα, σε άφθονο νερό που κοχλάζει βράζουμε τα ζυμαρικά σύμφωνα με τις οδηγίες της συσκευασίας. Τα βγάζουμε με λαβίδα για μακαρόνια και τα ρίχνουμε στην κατσαρόλα με τη σάλτσα μαζί με το λίγο νερό που θα μεταφέρουν.Ανακατεύουμε καλά να αναμειχθούν και αποσύρουμε από τη φωτιά. Σκορπίζουμε τον μαϊντανό και τον υπόλοιπο βασιλικό και σερβίρουμε. Αν θέλουμε, σε κάθε πιάτο ρίχνουμε φρεσκοτριμμένο πιπέρι και μερικές σταγόνες εξαιρετικό παρθένο ελαιόλαδο.
Ζυμαρικά,Ντομάτα,Χορτοφαγικά